Любоў у іншым чалавеку? Так, яна існуе! Вялікая ласка ад Пана Бога – гэта сапраўдная любоў. Гэта ласка, з дзеяннем якой трэба тварыць еднасць. Бачны знак нябачнай ласкі. Гэта сакрамэнт, які дае нам Касцёл. Кожны добра ведае, што сакрамэнт шлюбу – гэта прыгожы і адначасова вельмі адказны момант. Ідзём разам, крочым разам, змагаемся з цяжкасцямі разам, прабачаем адзін аднаму і калі цяжка – давяраем Хрысту. “Хачу, каб вы ведалі, што галава кожнага мужчыны – Хрыстус, галава жанчыны – мужчына, а Хрысту галава – Бог”(пар.1Кар 11,3). Сям’я – гэта вялікая Школа веры, адкуль выходзяць самыя прыгожыя пакліканні да розных сцежак жыцця. Канешне, трэба памятаць і аб тым, што кожная навучальная ўстанова патрабуе ад вучня цярплівасці, стойкасці і мужнасці, працы над сабой пад кіраўніцтвам Вялікага Настаўніка.Так асцерагаемся ж любові несапраўднай, любім адзін аднаго праз ўчынкі і праўду! – кажа св. Ян Павел II.